- Dem (pengene, red.) har jeg ikke specifikt brugt på noget specielt, lyder Mads-Frederik Damgaards svar i første omgang, da Ekstra Bladet spørger ham, hvad de mange millioner fra Behandlingsskolerne er blevet brugt på.

Ekstra Bladet har foreholdt direktøren, at en aktindsigt viser, at han har købt skov i Sverige for 23,8 millioner danske kroner samme år, som han hev 20 millioner kroner ud i udbytte.

'Dette er private anliggender. Ejendommen er til jeres information i Sverige blevet finansieret via salg af familiens sommerhus, et stort lån i en svensk bank og udbytte', svarer han på mail.

Svarer til 571 fodboldbaner

Skoven til 23,8 millioner er købt sammen med et familiemedlem, hvoraf Mads-Frederik Damgaard ejer 75 % af området.

Den familieejede skov dækker et areal på 4,1 kvadratkilometer. Størrelsesmæssigt svarer det til 571 fodboldbaner.